# Claude Combes

Claude Combes (Perpinyà, 22 de juliol de 1935 - Perpinyà, 8 de juliol de 2021) o Claudi Combes fou un biòleg parasitòleg rossellonès que influí amb el seu mestratge, especialment en el camp de la teoria de les interaccions duradores, en diverses generacions d'ecòlegs francesos formats als anys 90.

## Biografia

Estudià al Liceu Arago de Perpinyà. Superà el concurs de professor agregat de ciències naturals el 1958 i es doctorà en Ciències Naturals per la universitat de Montpeller el 1967 amb la tesi Biologie, ecologie des cycles et biogeographie de digenes et monogenes d'amphibiens dans l'Est des Pyrenees. Va ser professor de les universitats de Montpeller i Perpinyà. D'aquesta darrera en va ser catedràtic de biologia integrativa i director del Laboratori de Biologia Animal. Actualment (2014) és professor emèrit i membre del Laboratori d'Ecologia i Evolució de les Interaccions de la universitat rossellonesa.
Fou escollit membre corresponent de l'Acadèmia de Ciències al 1996, i al 2004 va ser promogut a membre de número. També va ser admès a l'Acadèmia d'Agricultura (1999), va ser fet membre del "Comité national des universités", director del Centre de biologia i ecologia tropical i mediterrània, i del "WHO Collaborating Center, Biological control of molluscs".
Ha estat guardonat amb diversos premis científics, com la medalla de plata del CNRS (1986), la medalla Skryabin (de l'Acadèmia Soviètica de les Ciències) (1991), el premi científic Philip Morris (1990) i el Gran premi de Recerca de la Societat Francesa d'Ecologia. També se l'ha honorat amb els títols de cavaller de la Legió d'Honor i de l'Orde Nacional del Mèrit, i ha rebut les Palmes Acadèmiques.

### Camp d'estudis

Claude Combes ha estudiat les relacions evolutives i les relacions paràsit-hoste, concentrant-se en la filogènia molecular dels polystomatidae (uns paràsits de la classe monogenea), amb Olivier Verneau i Sophie Bentz. També ha treballat sobre la transmissió i genètica de les esquistosomosis humanes (causades per paràsits trematodes), causants de malalties amb perjudicis importants a zones intertropicals. El seu mestratge a les universitats de Montpeller i Perpinyà ha influït notablement en els nous enfocaments en l'estudi de l'ecologia del paisatge i en l'ecologia evolutiva.

## Bibliografia

(selecció)
* Biologie, ecologie des cycles et biogeographie de digenes et monogenes d'amphibiens dans l'Est des Pyrenees : these presentee a la Faculte des sciences de Montpellier pour obtenir le grade de docteur en Sciences naturelles : soutenue le Juin 1967 devant la commission d'examen. Montpellier: Université de Montpellier. Faculte des Sciences, 1967.
* Biologie, écologie des cycles et biogéographie de digènes et monogènes d'amphibiens dans l'est des Pyrénées. París: Editions du Muséum national d'histoire naturelle, 1968 (Mémoires, Série A,, Zoologie, nouv. sér., 51).
* Combes, Claude; Albanet, Jean-Louis. Atlas mondial des cercaires. París: Editions du Muséum national d'histoire naturelle, 1980 (Mémoires, Série A,, Zoologie, nouv. sér., 115). ISBN 2856531083.
* Abc de parasitologie probabiliste et statistique. París: CNRS, 1987.
* Interactions durables. Écologie et évolution du parasitisme. París: Masson, 1995 (Collection d'écologie, 26). ISBN 2225848009. Traduït a l' anglès. i al polonès.
* Cassier, Pierre (et al.). Le parasitisme : un équilibre dynamique. París: Masson, 1998 (Enseignement des sciences de la vie). ISBN 2225829209.
* Combes, Claude; Guitton, Christophe. L'Homme et l'animal : de Lascaux à la vache folle. París: Pour la science, 1999. ISBN 2842450124.
* Michaud, Yves (dir.). Qu'est-ce que la vie ?. París: Odile Jacob, 2000 (Université de tous les savoirs, 1). ISBN 2738108555.
* Mehlhorn, Heinz (editor). Encyclopedic Reference of Parasitology. Berlin: Springer, 2001. ISBN 3540662391.
* La Vie. París: Ellipses, 2002 (L'esprit des sciences, 14). ISBN 2729809341.
* L'art d'être parasite : les associations du vivant. París: Flammarion, 2003 (Champs, 545). Traduït a l' anglès.
* Combes, Claude (presentació); Jourdane, Joseph (presentació). Taxonomie, écologie et évolution des métazoaires parasites : livre hommage à Louis Euzet. Perpinyà: Presses Universitaires de Perpignan, 2003 (Études). ISBN 2914518293.
* Darwin, dessine-moi les hommes. París: le Pommier, 2006. ISBN 274650300X.
* Combes, Claude; Guitton, Christophe. Le naufrage de l'arche de Noé. París: Belin, 2006 (col. Regards). ISBN 9782701144429.
* Évolution : les grandes questions. París: Éd. le Pommier, 2010 (Poche le Pommier, 30). ISBN 9782746504745.

### Multimèdia

* La Coévolution, conferència per a Mission 2000 en France (en francès). París: Université de tous les savoirs, 2000.
* Entrevista comentant "Darwin, dessine-moi les hommes" (en francès). París: Canal Académie, 2007 [Consulta: 8 octubre 2014]. Arxivat 2014-10-13 a Wayback Machine.

## Referències

* 1 2 3 Entrevista de Martina Camiade per al programa de TV3 Campus 33 a: Bertrana, Univers (et al.). Un passeig pel campus. Reflexions sobre la societat i el coneixement de personalitats científiques universitàries. Barcelona: Publicacions i edicions de la Universitat de Barcelona, 2008, p. 45-48. ISBN 9788447532612.
* 1 2 «Encore un ancien d'Arago à l'honneur» (en francès).
* ↑ «Fitxa de Claude Combes, al web del Laboratori d'Ecologia i Evolució de les Interaccions» (en francès). Arxivat de l'original el 2014-10-12. [Consulta: 1r octubre 2014].
* ↑ «Expedient biogràfic i distincions rebudes, al web de "Futura Nature"» (en francès). [Consulta: 1r octubre 2014].
* ↑ «L'investigador perpinyanenc Claude Combes, premiat per la Societat Francesa d'Ecologia». La Clau, el digital sense fronteres, 04-02-2014. Indica que va rebre el 1983 una distinció de la Royal Society of Tropical Medicine and Hygiene britànica pels avenços fets en la resolució de malalties tropicals, però sense corroboració en altres fonts, ni en el web de la RSTMH

## Enllaços externs

* Plana personal a l'Académie des Sciences Arxivat 2013-02-08 a Wayback Machine. (francès)
* WorldCat Bibliografia de Claude Combes
* Publicacions de Claude Combes a "ResearchGate" (anglès)
* Text de la conferència Les espèces vivantes n'ont qu'une obsession: se reproduire (2001) Arxivat 2007-04-30 a Wayback Machine. (francès)